Folketing
2008-01-18

Jeg synes, det på samme tid er lidt sørgeligt og skræmmende, at ordføreren for Dansk Folkeparti reelt udstiller, hvad det her egentlig går ud på, nemlig at Dansk Folkeparti er imod alt, hvad der handler om EU, og så prøver at bekæmpe det på alle de leder og kanter, de kan. Nu har vi hørt, at der faktisk ikke er noget som helst bevis for, at man i Frankrig har færre narkoproblemer, færre illegale indvandrere osv. Jeg har bare tilladt mig at tage en kort googlesøgning på det, og jeg har tværtimod fundet ud af, at de har lige præcis samme problemer, hvis ikke større narkoproblemer, end vi har her i landet. Derfor synes jeg ærlig talt, at vi måske skulle prøve at holde fast på, hvem det er, der ved noget om det her, og hvem der ikke gør. Og politiet, Europol og andre, siger jo, at grænsekontrol ikke hjælper. Det, der hjælper, er et internationalt samarbejde for at prøve at fange bagmændene. Det er lige præcis der, det hjælper. Så er det her ikke bare et skalkeskjul, hvor man prøver at kæmpe mod alt, der handler om EU?